**Daugavpils pilsētas domes 2020.gada 12.novembra saistošo noteikumu Nr.41**

**“Grozījumi Daugavpils pilsētas domes 2017.gada 24.novembra saistošajos noteikumos Nr.44 “Saistošie noteikumi par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Atbilstoši Ūdenssaimniecības pakalpojuma likuma 6.panta sestajai daļai, vietējās pašvaldības dome var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma apmēru un tā saņemšanas nosacījumus.  Veicinot Daugavpils pilsētas iedzīvotāju ieinteresētību pieslēgties centralizētajai kanalizācijas un ūdensapgādes sistēmai, kā arī ievērojot Eiropas Savienības Kohēzijas fonda līdzfinansēta projektā “Ūdensapgādes un kanalizācijas sistēmas attīstība Judovkas rajonā, Daugavpilī” (SAM 5.3.1.) sasniedzamo mērķi – nodrošināt pieslēgumus 1076 iedzīvotājiem, ir nepieciešams palielināt pašvaldības līdzfinansējuma apmēru. |
| 2. Īss projekta satura izklāsts | Ar grozījumiem:  - 5.1.apakšpunktā skaitlis “3000” aizstāts ar skaitli “4000”;  - 5.2.apakšpunktā skaitlis “3000” aizstāts ar skaitli “4000”;  - 5.3.apakšpunktā skaitlis “1500” aizstāts ar skaitli “2000”;  - 5.4.apakšpunktā skaitlis “3500” aizstāts ar skaitli “4500”. |
| 3. Informācija par plānoto projekta ietekmi uz pašvaldības budžetu | Līdzfinansējumu piešķir gadskārtējā budžetā paredzēto līdzekļu apjomā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Netieša ietekme. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Konsultācijas notika ar atbildīgajiem speciālistiem. |

Domes priekšsēdētājs I.Prelatovs

*Dokuments ir parakstīts ar drošu elektronisko parakstu un satur laika zīmogu*